Uhuru Kenyatta

Uhuru Muigai Kenyatta es un politico de Kenia. Il nascet li 26-im de octobre 1961 in Nairobi e es presidente de Kenia desde li 9-im de april 2013.

Personal e professional vive

Uhura Kenyatta es li filio del unesim presidente de Kenia Jomo Kenyatta. Il apartene al popul de Kikuyu e su nomíne Uhuru significa Libertá in Swahili. Uhura Kenyatta studiat economie, political scienties e guvernament in Amherst in li USA. Pos su retorn a Kenia il fundat un firma por li exportation de agricultural productes.

Uhuru Kenyatta es maritat con Margaret Gakuo e li cuple have tri infantes.

Political cariera
 2003-2013 Membre del parlament de Kenia.
 2003-2007 Ductor de oposition.
 2008-2013 Vice-prim ministre.
 2009-2012 Ministre de financies.
 2013 Uhuru Kenyatta es electet quam presidente de Kenia.
 2016 Uhuru Kenyatta fundat li Jubilé Partise de Kenia e devenit su presidente.
 2017 Uhuru Kenyatta es reelectet quam presidente de Kenia.

Categorie: Kenia